शिमला के लिफ्ट के पास कांग्रेस कार्यकर्ताओं के चक्का जाम के दौरान आम जनता बसों से उतर गई और कांग्रेस कार्यकर्ताओं से सड़क बहाल करने की अपील की, लेकिन कार्यकर्ता नहीं माने। इस दौरान कार्यकर्ताओं और लोगों में बहस और धक्कामुक्की हो गई। पुलिस मौके पर तैनात थी। पुलिस के साथ भी कांग्रेस कार्यकर्ताओं ने धक्कामुक्की की। प्रदर्शनकारियों ने परिवहन निगम की बस को तोड़ने का भी प्रयास किया।